DOI: 10.14457/tu.the.2017.1637
title: ความพึงพอใจในการสื่อสารและการทำงานภายในบริษัท ยิบอินซอย จำกัด (สำนักงานใหญ่)

description: การวิจัยเรื่อง “ ความพึงพอใจในการสื่อสารและการทำงานภายในบริษัทยิบอินซอย จำกัด (สำนักงานใหญ่)” มีวัตถุประสงค์ในการศึกษา ดังนี้ (1) เพื่อศึกษาความพึงพอใจในการสื่อสารในองค์กรของพนักงานบริษัทยิบอินซอย จำกัด (สำนักงานใหญ่) (2) เพื่อศึกษาความพึงพอใจในการทำงานภายในบริษัทยิบอินซอย จำกัด (สำนักงานใหญ่) (3) เพื่อศึกษาความแตกต่างระหว่างลักษณะทางประชากรของพนักงานบริษัทยิบอินซอย จำกัด (สำนักงานใหญ่) กับความพึงพอใจในการสื่อสารในองค์กร (4) เพื่อศึกษาความสัมพันธ์ระหว่างความพึงพอใจในการสื่อสารในองค์กรกับความพึงพอใจในการทำงานภายในบริษัทยิบอินซอย จำกัด (สำนักงานใหญ่) การวิจัยในครั้งนี้เป็นการวิจัยเชิงปริมาณ โดยมีรูปแบบของการศึกษาเชิงสำรวจ และเก็บข้อมูลครั้งเดียว โดยประชากรที่ใช้ในการศึกษาครั้งนี้ ได้แก่ พนักงานบริษัทยิบอินซอย จำกัด (สำนักงานใหญ่) จำนวน 1,318 คน ทั้งนี้ผู้ศึกษาได้ทำการเก็บข้อมูลจากกลุ่มตัวอย่าง จำนวน 307 คน โดยการเก็บข้อมูลด้วยการแจกแบบสอบถาม เกี่ยวกับข้อมูลปัจจัยส่วนบุคคล แบบวัดระดับความพึงพอใจต่อรูปแบบการสื่อสารภายในองค์กร และแบบวัดระดับความพึงพอใจในการทำงานที่ผู้วิจัยสร้างขึ้น นำมาวิเคราะห์ข้อมูลและประมวลผลโดยใช้โปรแกรมสำเร็จรูป สถิติที่ใช้ คือ สถิติเชิงพรรณนา ได้แก่ ค่าความถี่ ร้อยละ ค่าเฉลี่ยเลขคณิต และส่วนเบี่ยงเบนมาตรฐาน รวมถึงสถิติเชิงอนุมาน ได้แก่ การทดสอบที การทดสอบความแปรปรวนทางเดียว การเปรียบเทียบพหุคูณ และค่าสัมประสิทธิ์สหสัมพันธ์แบบเพียร์สัน ผลการวิจัย พบว่า ความพึงพอใจของพนักงานต่อรูปแบบการสื่อสารภายในองค์กร ทั้งด้านทิศทางการสื่อสาร ด้านลักษณะการสื่อสารและด้านช่องทางเดินสาร อยู่ในระดับมาก ความพึงพอใจในการทำงานภายในองค์กร ทุกด้าน ทั้งลักษณะงานที่ทำ ความมั่นคงของงาน สภาพการทำงาน ความก้าวหน้าในการทำงาน ค่าจ้าง/ผลตอบแทน ลักษณะทางสังคม การติดต่อสื่อสารภายในองค์กร อยู่ในระดับมากกลุ่มตัวอย่างที่มีเพศแตกต่างกัน จะมีความพึงพอใจต่อรูปแบบการสื่อสารภายในองค์กร ด้านลักษณะการสื่อสาร และด้านช่องทางเดินสาร แตกต่างกัน อย่างมีนัยสำคัญทางสถิติที่ .05 ส่วนกลุ่มตัวอย่างที่มีเพศแตกต่างกัน จะมีความพึงพอใจในการทำงานภายในองค์กร ไม่แตกต่างกัน นอกจากนี้พบว่าปัจจัยส่วนบุคคลด้านอื่นๆ ได้แก่ อายุ ระดับการศึกษา ตำแหน่งงาน และระยะเวลาในการเข้าทำงานที่แตกต่างกัน จะมีความพึงพอใจต่อรูปแบบการสื่อสารภายในองค์กร และความพึงพอใจในการทำงานภายในองค์กร ไม่แตกต่างกันความพึงพอใจในการสื่อสารภายในองค์กร ด้านลักษณะการสื่อสาร มีความสัมพันธ์กับความพึงพอใจในการทำงาน ของบริษัทยิบอินซอย จำกัด (สำนักงานใหญ่) อย่างมีนัยสำคัญทางสถิติที่ .01 คำสำคัญ: ความพึงพอใจ, การสื่อสารและการทำงาน, ยิบอินซอยบทคัดย่อการวิจัยเรื่อง “ ความพึงพอใจในการสื่อสารและการทำงานภายในบริษัทยิบอินซอย จำกัด (สำนักงานใหญ่)” มีวัตถุประสงค์ในการศึกษา ดังนี้ (1) เพื่อศึกษาความพึงพอใจในการสื่อสารในองค์กรของพนักงานบริษัทยิบอินซอย จำกัด (สำนักงานใหญ่) (2) เพื่อศึกษาความพึงพอใจในการทำงานภายในบริษัทยิบอินซอย จำกัด (สำนักงานใหญ่) (3) เพื่อศึกษาความแตกต่างระหว่างลักษณะทางประชากรของพนักงานบริษัทยิบอินซอย จำกัด (สำนักงานใหญ่) กับความพึงพอใจในการสื่อสารในองค์กร (4) เพื่อศึกษาความสัมพันธ์ระหว่างความพึงพอใจในการสื่อสารในองค์กรกับความพึงพอใจในการทำงานภายในบริษัทยิบอินซอย จำกัด (สำนักงานใหญ่) การวิจัยในครั้งนี้เป็นการวิจัยเชิงปริมาณ โดยมีรูปแบบของการศึกษาเชิงสำรวจ และเก็บข้อมูลครั้งเดียว โดยประชากรที่ใช้ในการศึกษาครั้งนี้ ได้แก่ พนักงานบริษัทยิบอินซอย จำกัด (สำนักงานใหญ่) จำนวน 1,318 คน ทั้งนี้ผู้ศึกษาได้ทำการเก็บข้อมูลจากกลุ่มตัวอย่าง จำนวน 307 คน โดยการเก็บข้อมูลด้วยการแจกแบบสอบถาม เกี่ยวกับข้อมูลปัจจัยส่วนบุคคล แบบวัดระดับความพึงพอใจต่อรูปแบบการสื่อสารภายในองค์กร และแบบวัดระดับความพึงพอใจในการทำงานที่ผู้วิจัยสร้างขึ้น นำมาวิเคราะห์ข้อมูลและประมวลผลโดยใช้โปรแกรมสำเร็จรูป สถิติที่ใช้ คือ สถิติเชิงพรรณนา ได้แก่ ค่าความถี่ ร้อยละ ค่าเฉลี่ยเลขคณิต และส่วนเบี่ยงเบนมาตรฐาน รวมถึงสถิติเชิงอนุมาน ได้แก่ การทดสอบที การทดสอบความแปรปรวนทางเดียว การเปรียบเทียบพหุคูณ และค่าสัมประสิทธิ์สหสัมพันธ์แบบเพียร์สัน ผลการวิจัย พบว่า ความพึงพอใจของพนักงานต่อรูปแบบการสื่อสารภายในองค์กร ทั้งด้านทิศทางการสื่อสาร ด้านลักษณะการสื่อสารและด้านช่องทางเดินสาร อยู่ในระดับมาก ความพึงพอใจในการทำงานภายในองค์กร ทุกด้าน ทั้งลักษณะงานที่ทำ ความมั่นคงของงาน สภาพการทำงาน ความก้าวหน้าในการทำงาน ค่าจ้าง/ผลตอบแทน ลักษณะทางสังคม การติดต่อสื่อสารภายในองค์กร อยู่ในระดับมากกลุ่มตัวอย่างที่มีเพศแตกต่างกัน จะมีความพึงพอใจต่อรูปแบบการสื่อสารภายในองค์กร ด้านลักษณะการสื่อสาร และด้านช่องทางเดินสาร แตกต่างกัน อย่างมีนัยสำคัญทางสถิติที่ .05 ส่วนกลุ่มตัวอย่างที่มีเพศแตกต่างกัน จะมีความพึงพอใจในการทำงานภายในองค์กร ไม่แตกต่างกัน นอกจากนี้พบว่าปัจจัยส่วนบุคคลด้านอื่นๆ ได้แก่ อายุ ระดับการศึกษา ตำแหน่งงาน และระยะเวลาในการเข้าทำงานที่แตกต่างกัน จะมีความพึงพอใจต่อรูปแบบการสื่อสารภายในองค์กร และความพึงพอใจในการทำงานภายในองค์กร ไม่แตกต่างกันความพึงพอใจในการสื่อสารภายในองค์กร ด้านลักษณะการสื่อสาร มีความสัมพันธ์กับความพึงพอใจในการทำงาน ของบริษัทยิบอินซอย จำกัด (สำนักงานใหญ่) อย่างมีนัยสำคัญทางสถิติที่ .01 คำสำคัญ: ความพึงพอใจ, การสื่อสารและการทำงาน, ยิบอินซอย